b'\n_START_ARTICLE_\nParapeba\n_START_SECTION_\nUtseende\n_START_PARAGRAPH_\nEn middelsstor, avlang, r\xc3\xb8doransje og svart trebukk. Arten etterligner trolig giftige biller i familien r\xc3\xb8dvinger (Lycidae). Dekkvingene er utvidete bakover, men ikke s\xc3\xa5 kraftig som hos en del andre Hemilophini. Antennene er litt lengre enn kroppen, tynne, svarte bortsett fra et par av de midtre leddene som er gulbrune, med fine, lange h\xc3\xa5r. Hodet er svart med en gul midtstripe i pannen og r\xc3\xb8doransje bakhode. Pronotum er trapesformet, svart med oransje sidestriper. Dekkvingene er jevnbrede ved roten, utvidete i den bakre halvdelen, r\xc3\xb8doransje med svart spiss og en svart flekk ved scutellum. Beina er svarte, noks\xc3\xa5 korte.\n_START_SECTION_\nUtbredelse\n_START_PARAGRAPH_\nSlekten er utbredt i Brasil (Bahia og Espirito Santo).'